แนวโน้ม SET ลงตามเอเชีย หวั่น “เฟด” เร่งขึ้นดอกเบี้ยหลัง “เงินเฟ้อ” พุ่งสูงรอบ 40 ปี
แนวโน้ม “ดัชนี” เช้านี้แกว่งตัวลงตามภูมิภาค นักลงทุนกังวล “เฟด” เร่งขึ้นดอกเบี้ย หลังเงินเฟ้อสหรัฐฯพุ่ง 9.1% สูงกว่าตลาดคาด และสูงสุดในรอบ 40 ปี ให้แนวต้าน 1,560-1,565 จุด แนวรับ 1,530-1,535 จุด
แนวโน้ม “ดัชนี” เช้านี้แกว่งตัวลงตามภูมิภาค นักลงทุนกังวล “เฟด” เร่งขึ้นดอกเบี้ย หลังเงินเฟ้อสหรัฐฯพุ่ง 9.1% สูงกว่าตลาดคาด และสูงสุดในรอบ 40 ปี ให้แนวต้าน 1,560-1,565 จุด แนวรับ 1,530-1,535 จุด
14 ก.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวตัวลง หลังตัวเลขเงินเฟ้อสหรัฐฯที่รายงานออกมาเมื่อคืนนี้พุ่งขึ้นมาที่ 9.1% สูงกว่าที่ตลาดคาด และเป็นตัวเลขเงินเฟ้อที่สูงที่สุดในรอบ 40 ปี ส่งผลสร้างความกังวลต่อนักลงทุนที่ยังคาดว่าธนาคารกลางสหรัฐฯ (เฟด) จะยังคงดำเนินนโยบายการเงินที่เข้มงวดต่อเนื่อง โดยเฉพาะการเร่งขึ้นอัตราดอกเบี้ยต่อไป ซึ่งจะส่งผลกระทบมาถึงภาวะการชะลอตัวของเศรษฐกิจสหรัฐฯ ทำให้เป็นป่จจัยที่กดดันต่อตลาดหุ้นสหรัฐฯเมื่อคืน และเช้านี้ตลาดหุ้นในภูมิภาคเอเชียก็ปรับตัวลงตามกัน
ส่วนปัจจัยในประเทศ ติดตามการทยอยประกาศผลการดำเนินงานกลุ่มธนาคารพาณิชย์ที่จะเริ่มทยอยประกาศออกมาในช่วงปลายสัปดาห์นี้
โดยให้ให้แนวต้าน 1,560-1,565 จุด แนวรับ 1,530-1,535 จุด